钦定古今图书集成/理学汇编/学行典/第191卷 > 薛禄
## 钦定古今图书集成/理学汇编/学行典/第191卷 > 薛禄

按《宁海县志》：薛禄，字良能，至正末，盗起村落，大掠入
县，父宗道团结乡兵为防守，遇害。禄痛父，散家赀，养
死士，欲讨贼以报父仇。无何，贼复至，禄适病惫甚，即
舆疾率乡兵出南郭数里，遇贼，战不利，左右以势不
敌，劝之走。禄曰：“父仇不共戴天，今不能杀贼，反自退
以偷生，又何面目立于天地间耶？”遂力战而死。